**anotimp după anotimp**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

viață, poveste a mea

spusă de lut și aer, și apă

de întuneric și lumină

de suflet și tăcere

cine te rostește atât de grăbit

cine te-a împins, te-a mustrat

te-a încântat să alergi ca o veste?

nu mă privi așa, recunosc

pe căi celeste te-am dus

cu visul ades

și n-am mers, am zburat

iar tu, mai trecătoareo decât arborii și pietrele

ai deprins prea graba

hai la pas, ca o apă

ca un clovn care-și repetă numărul visând

ca un prunc prea mic să alerge

spre tot ce știe drag

și cât mai trăim o poezie

să ne-așternem pe umeri

anotimp după anotimp

după anotimp...

\_

Copyright Mariana Fulger